**ИЗВЕШТАЈ**

**СА ВАНРЕДНЕ СЕДНИЦЕ СКУПШТИНЕ КОМПАНИЈЕ**

**ОДРЖАНЕ 28. СЕПТЕМБРА 2018. ГОДИНЕ**

На основу члана 356. став 3. Закона о привредним друштвима („Службени гласник РС“, бр. 36/11, 99/11, 83/14, 05/15 и 44/18), Компанија „Дунав осигурање“ а.д.о. Београд након одржане Ванредне седнице Скупштине Компаније, објављује донете одлуке и резултате гласања по свим тачкама дневног реда о којима су акционари гласали.

Ванредна седница Скупштине акционара Компаније „Дунав осигурање“ а.д.о. одржана је **28. септембра 2018. године** у пословним просторијама Компаније у Београду, Македонска 4, у сали на V спрату, са почетком у 12,00 часова**.**

Комисија за гласање на Ванредној седници Скупштине Компаније „Дунав осигурање“ а.д.о. одржаној 28. септембра 2018. године, у саставу:

1) Мирјана Илић Милисављевић, председник,

2) Биљана Ћубић, члан,

3) Борка Ојданић, члан,

утврдила је следеће:

* укупан број издатих акција Компаније износи 8.778.391 обичних акција, од којих је 4.226.121 обичних акција у својини правних и физичких лица, а 4.552.270 обичних акција у друштвеном власништву;
* свака акција носи право на један глас;
* право одлучивања на Скупштини имали су акционари, односно пуномоћници акционара са уредним пуномоћjима који лично или на основу добијених пуномоћја располажу са најмање 0,03% обичних акција – гласова односно најмање 2.634 обичних акција - гласова;
* На седницу је непосредно приступило **5** акционара, који заједно располажу са **8.566.262** обичних акција – гласова.
* Укупно евидентираних акционара **5**, односно **8.566.262** обичних акција – гласова, што представља 97.58% од укупног броја гласова, тако да је Скупштина акционара имала кворум.

**- Тачка 1. дневног реда:**

**Записник са Ванредне Скупштине Компаније од 27. јула 2018. године,** усвојен је, потребном обичном већином гласова присутних акционара са правом гласа;

За је гласало **5** акционара који располажу са **8.566.262** гласова (100% од евидентираних присутних гласова, 97.58% од укупног броја гласова акционара).

**-Тачка 2. дневног реда:**

**Одлука о избору ревизора који ће вршити ревизију годишњих и Консолидованих финансијских извештаја Компаније за 2018. годину,** усвојена је, тајним гласањем, потребном двотрећинском већином гласова присутних акционара са правом гласа.

За је гласало **5** акционара који располажу са **8.566.262** гласова (100% од евидентираних присутних гласова, 97.58% од укупног броја гласова акционара).

**-Тачка 3. дневног реда:**

**Одлука о изменама и допунама Статута Компаније „Дунав осигурање“ а.д.о,** усвојена је, тајним гласањем, потребном двотрећинском већином гласова присутних акционара са правом гласа.

За је гласало **5** акционара који располажу са **8.566.262** гласова (100% од евидентираних присутних гласова, 97.58% од укупног броја гласова акционара).

**-Тачка 4. дневног реда:**

**Одлука о разрешењу члана Надзорног одбора Компаније, због подношења писане оставке,** усвојена је, тајним гласањем, потребном двотрећинском већином гласова присутних акционара са правом гласа.

За је гласало **5** акционара који располажу са **8.566.262** гласова (100% од евидентираних присутних гласова, 97.58% од укупног броја гласова акционара).

Овај Извештај је саставни део Записника са Ванредне седнице Скупштине Компаније „Дунав осигурање“ а.д.о, која је одржана 28.09.2018. године.

**КОМИСИЈA ЗА ГЛАСАЊЕ**

**Београд**

**28.09.2018. године**

**Мирјана Илић Милисављевић, председник, с.р.**